ddrg/super_eurlex huggingface dataset:
(3)

Ar šajā pamatlēmumā paredzētiem pasākumiem būtu jācenšas novērst situācijas, kad uz vienu un to pašu personu saistībā ar tiem pašiem faktiem paralēli attiecas kriminālprocess dažādās dalībvalstīs, kas tādējādi varētu radīt situāciju, ka minētajā procesā spriedumu pieņem divās vai vairāk dalībvalstīs. Tādēļ šā pamatlēmuma mērķis ir veicināt, lai tiktu novērsts ne bis in idem principa pārkāpums, kas ir izklāstīts 54. pantā Konvencijā, ar ko īsteno Šengenas nolīgumu (1985. gada 14. jūnijs) starp Beniluksa Ekonomikas savienības valstu valdībām, Vācijas Federatīvās Republikas valdību un Francijas Republikas valdību par pakāpenisku kontroles atcelšanu pie kopīgām robežām (2), kā to interpretē Eiropas Kopienu Tiesa.
Official Journal L 233 , 04/09/1980 P. 0012 - 0012

Greek special edition: Chapter 03 Volume 30 P. 0138

Spanish special edition: Chapter 03 Volume 19 P. 0011

Portuguese special edition Chapter 03 Volume 19 P. 0011

Finnish special edition: Chapter 3 Volume 12 P. 0102

Swedish special edition: Chapter 3 Volume 12 P. 0102



KOMISIJAS REGULA (EEK) Nr. 2308/80 (1980. gada 3. septembris), ar kuru groza Regulu (EEK) Nr. 3136/78, ar ko nosaka sīki izstrādātus noteikumus, kā konkursa kārtībā noteikt ievedmuitas maksājumu olīveļļai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju 1, kurā jaunākie grozījumi izdarīti ar Regulu (EEK) Nr. 1917/80 2, un jo īpaši tās 16. panta 6. punktu un 19. panta 3. punktu, ņemot vērā Padomes 1978. gada 23. novembra Regulu (EEK) Nr. 2749/78 par eļļu un tauku tirdzniecību starp Kopienu un Grieķiju 3, un jo īpaši tās 5. panta 6. punktu un 9. pantu, tā kā, ievērojot 5. pantu Komisijas Regulā (EEK) Nr. 3136/78 4, kurā jaunākie grozījumi izdarīti ar Regulu (EEK) Nr. 1037/79 5, importa licences, kas izdotas saskaņā ar ievedmuitas maksājuma konkursu, ir derīgas no to izdošanas dienas līdz trešā kārtējā mēneša beigām; tā kā saskaņā ar Grieķijas Pievienošanās aktu tirdzniecībai starp sākotnējo Kopienu un Grieķiju no 1981. gada 1. janvāra vairs nepiemēros importa licences; tā kā tādēļ ir jāprecizē, ka 1980. gada 31. decembrī beidzas to licenču derīguma termiņš, kurās Grieķija minēta kā obligātā izcelsmes un pēdējā eksporta valsts; tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 3136/78 5. panta 3. punktam pievieno šādu teikumu: "Tomēr licencēm, kuru 13. un 14. iedaļā norādīts vārds "Grieķija", derīguma termiņš drīkst izbeigties ne vēlāk kā 1980. gada 31. decembrī." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1980. gada 3. septembrī Komisijas vārdā priekšsēdētāja vietnieks Finn GUNDELACH 1 OV 172, 30.9.1966., 3025./66. lpp. 2 OV L 186, 19.7.1980., 1. lpp. 3 OV L 331, 28.11.1978., 1. lpp. 4 OV L 370, 30.12.1978., 72. lpp. 5 OV L 130, 29.5.1979., 20. lpp.
Oficiālais Vēstnesis L 360 , 31/12/1980 Lpp. 0016 - 0016

Speciālizdevums grieķu valodā Nodaļa 03 Sējums 32 Lpp. 0122

Speciālizdevums spāņu valodā: Nodaļa 03 Sējums 20 Lpp. 0074

Speciālizdevums portugāļu valodā Nodaļa 03 Sējums 20 Lpp. 0074



Padomes Regula (EEK) Nr. 3454/80 (1980. gada 22. decembris), ar ko groza Regulu Nr. 136/66/EEK par eļļas un tauku tirgus kopīgo organizāciju un 1977. gada 14. marta Regulu (EEK) Nr. 516/77 par augļu un dārzeņu pārstrādes produktu tirgus kopīgo organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā 1979. gada Pievienošanās aktu, un jo īpaši tā 146. pantu, ņemot vērā Komisijas priekšlikumu, tā kā Akta 21. pants Regulā Nr. 136/66/EEK [1], kurā jaunākie grozījumi izdarīti ar Regulu (EEK) Nr. 1917/80 [2], ievieš 42.b pantu, kas paredz īpašu pasākumu pieņemšanu attiecībā uz svaigām un pārstrādātām olīvām; tā kā Regula Nr. 136/66/EEK neattiecas uz sagatavotām un konservētām olīvām; tā kā jāpapildina to produktu saraksts, uz kuriem attiecas minētā regula, un tādējādi jāgroza Regula (EEK) Nr. 516/77 [3], IR PIEŅĒMUSI ŠO REGULU. 1. pants 1. Regulas 136/66/EEK 1. panta 2. punkta d) apakšpunktam pievieno divas šādas apakšpozīcijas: "KMT pozīcijas Nr. | Apraksts | ex 20.01 C | Olīvas, kas sagatavotas vai konservētas etiķī vai etiķskābē ar cukuru vai bez tā, ar sāli, garšvielām vai sinepēm vai arī bez tām | ex 20.02 F | Olīvas, kas sagatavotas vai konservētas bez etiķa vai etiķskābes" | 2. Regulas (EEK) Nr. 516/77 1. panta pozīcijas 20.01 un 20.02 aizstāj ar šādām: "KMT pozīcijas Nr. | Apraksts | ex 20.01 | Dārzeņi un augļi, kas nav olīvas un kas sagatavoti vai konservēti etiķī vai etiķskābē ar cukuru vai bez tā, ar sāli, garšvielām vai sinepēm vai arī bez tām | ex 20.02 | Dārzeņi, kas nav olīvas un kas sagatavoti vai konservēti bez etiķa vai etiķskābes" | 2. pants Šī regula stājas spēkā 1981. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1980. gada 22. decembrī Padomes vārdā – priekšsēdētājs J. Santer [1] OV 172, 30.9.1966., 3025./66. lpp. [2] OV L 186, 19.7.1980., 1. lpp. [3] OV L 73, 21.3.1977., 1. lpp. --------------------------------------------------
Oficiālais Vēstnesis L 302 , 23/10/1981 Lpp. 0008 - 0008

Speciālizdevums somu valodā: Nodaļa 7 Sējums 2 Lpp. 0191

Speciālizdevums spāņu valodā: Nodaļa 07 Sējums 3 Lpp. 0034

Speciālizdevums zviedru valodā: Nodaļa 7 Sējums 2 Lpp. 0191

Speciālizdevums portugāļu valodā Nodaļa 07 Sējums 3 Lpp. 0034



Padomes Regula (EEK) Nr. 3021/81 (1981. gada 19. oktobris), ar kuru pēc Grieķijas pievienošanās pielāgo Regulu (EEK) Nr. 1108/70, ar ko ievieš infrastruktūras izdevumu uzskaites sistēmu attiecībā uz pārvadājumiem pa dzelzceļiem, autoceļiem un iekšējiem ūdensceļiem EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 75. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā Padome saskaņā ar Līguma 198. panta pirmo daļu par Komisijas priekšlikumu ir apspriedusies ar Ekonomikas un sociālo lietu komiteju; tā kā Padomes noteiktajā termiņā komiteja atzinumu nav iesniegusi; tā kā saskaņā ar Līguma 198. panta otro daļu Padome var pieņemt tiesību aktus gadījumos, kad atzinums nav iesniegts; tā kā Padome uzskata, ka tai šī iespēja jāizmanto, ņemot vērā vajadzīgo grozījumu steidzamas pieņemšanas svarīgumu; tā kā Regulu (EEK) Nr. 1108/70 [2], kas grozīta ar Regulu (EEK) Nr. 1384/79 [3], vajadzētu pielāgot, tā pielikumā ietverot Grieķijas dzelzceļu tīklu, IR PIEŅĒMUSI ŠO REGULU. 1. pants "Grieķijas Republika - Οργανισμός Σιδηροδρόμων Ελλάδος A.E. (ΟΣΕ)" . 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. To piemēro no 1981. gada 1. janvāra. Šī regula uzliek saistības kopumā un ir tieši piemērojams visās dalībvalstīs. Luksemburgā, 1981. gada 19. oktobrī Padomes vārdā — priekšsēdētājs P. Walker [1] OV C 144, 15.6.1981., 36. lpp. [2] OV L 130, 15.6.1970., 4. lpp. [3] OV L 167, 5.7.1979., 1. lpp. --------------------------------------------------
Oficiālais Vēstnesis L 172 , 18/06/1982 Lpp. 0023 - 0023

Speciālizdevums spāņu valodā: Nodaļa 03 Sējums 25 Lpp. 0200

Speciālizdevums portugāļu valodā Nodaļa 03 Sējums 25 Lpp. 0200

Speciālizdevums somu valodā: Nodaļa 3 Sējums 15 Lpp. 0040

Speciālizdevums zviedru valodā: Nodaļa 3 Sējums 15 Lpp. 0040



Komisijas Regula (EEK) Nr. 1559/82 (1982. gada 17. jūnijs), ar kuru sesto reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1183/82 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 928/82 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumu groza šādi. Izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādus dienestus: Importētāja valsts | Izsludinātājs dienests | Katara | Government of Quatar Central Tenders Committee Ministry of Petroleum and Finance Doha State of Quatar | Sīrija | Société Arabe pour les Médicaments Boîte Postal 976 Damascus | 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 17. jūnijā Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 140, 20.5.1982., 1. lpp. [3] OV L 272, 26.9.1981., 25. lpp. [4] OV L 110, 23.4.1982., 15. lpp. --------------------------------------------------
Oficiālais Vēstnesis L 184 , 29/06/1982 Lpp. 0001 - 0002

Speciālizdevums somu valodā: Nodaļa 7 Sējums 2 Lpp. 0194

Speciālizdevums spāņu valodā: Nodaļa 08 Sējums 2 Lpp. 0103

Speciālizdevums zviedru valodā: Nodaļa 7 Sējums 2 Lpp. 0194

Speciālizdevums portugāļu valodā Nodaļa 08 Sējums 2 Lpp. 0103



Padomes Regula (EEK) Nr. 1658/82 (1982. gada 10. jūnijs), ar ko Regulu (EEK) Nr. 1107/70 par atbalsta piešķiršanu pārvadājumiem pa dzelzceļu, autoceļiem un iekšējiem ūdensceļiem papildina ar noteikumiem par kombinēto transportu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 1107/70 (1970. gada 4. jūnijs) par atbalsta piešķiršanu pārvadājumiem pa dzelzceļu, autoceļiem un iekšējiem ūdensceļiem [1], un it īpaši tās 3. pantu, ņemot vērā Komisijas priekšlikumu [2], ņemot vērā Eiropas Parlamenta atzinumu [3], ņemot vērā Ekonomikas un sociālo lietu komitejas atzinumu [4], tā kā Kopiena visumā gūst labumus no dažādām kombinētā transporta sistēmām un tehnoloģijām, tostarp samazinot sastrēgumus uz dažiem ceļiem, taupot enerģiju un ļaujot lietderīgāk izmantot dzelzceļa jaudu; tā kā attiecīgi būtu jāveicina ieguldījumi kombinētā transporta attīstībā; tā kā tādēļ ir svarīgi, lai attiecīgajiem uzņēmumiem būtu pieejams atbalsts, ko piešķir dalībvalstis vai ko piešķir no valsts līdzekļiem; tā kā Regula (EEK) Nr. 1107/70 paredz, ka dalībvalstis var piešķirt atbalstu to transporta sistēmu un tehnoloģiju attīstībai, kas dod Kopienai lielāku ekonomiju, bet attiecina šādu atbalstu tikai uz izmēģinājumu fāzi; tā kā, attīstot kombinēto transportu, būtu jāņem vērā arī sākotnējo ekspluatācijas fāzi, kas prasa pietiekami daudz laika, lai šāds transports piedāvātu labākus apstākļus pārvadājumu tirgū; tā kā tādēļ būtu jāpielāgo Kopienas noteikumi attiecībā uz atbalstu, IR PIEŅĒMUSI ŠO REGULU. 1. pants "e) kad atbalsts piešķirts kā pagaidu pasākums un ir paredzēts, lai atvieglotu kombinētā transporta attīstību, šādam atbalstam jābūt saistītam ar ieguldījumiem šādās jomās: - infrastruktūrā, - stacionārās un pārvietojamās iekārtās, ko izmanto pārkraušanai. Līdz 1986. gada 31. decembrim Komisija iesniedz Padomei ziņojumu par panākumiem šo noteikumu piemērošanā. Ņemot vērā šo ziņojumu un paturot prātā šajā regulā paredzēto pasākumu pagaidu raksturu, Padome pēc Komisijas priekšlikuma lemj par turpmāk piemērojamo pasākumu sistēmu un vajadzības gadījumā par procedūrām šīs sistēmas likvidēšanai." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1982. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Luksemburgā, 1982. gada 10. jūnijā Padomes vārdā — priekšsēdētājs H. de Croo [1] OV L 130, 15.6.1970., 1. lpp. [2] OV C 351, 31.12.1980., 40. lpp. [3] OV C 260, 12.10.1981., 123. lpp. [4] OV C 310, 30.11.1981., 18. lpp. --------------------------------------------------
Official Journal L 203 , 10/07/1982 P. 0017 - 0017

Swedish special edition: Chapter 3 Volume 15 P. 0073

Portuguese special edition Chapter 03 Volume 25 P. 0259

Finnish special edition: Chapter 3 Volume 15 P. 0073

Spanish special edition: Chapter 03 Volume 25 P. 0259



KOMISIJAS REGULA (EEK) Nr. 1852/82 (1982. gada 9. jūlijs), ar kuru piekto reizi groza Regulu (EEK) Nr. 2960/77 attiecībā uz sīki izstrādātiem intervences aģentūru glabātas olīveļļas pārdošanas noteikumiem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju 1, kurā jaunākie grozījumi izdarīti ar Regulu (EEK) Nr. 1413/82 2, un jo īpaši tās 12. panta 4. punktu, tā kā 1. panta 2. punktā Komisijas Regulā (EEK) Nr. 2960/77 3, kurā jaunākie grozījumi izdarīti ar Regulu (EEK) Nr. 3473/80 4, paredzēts, ka gadījumā, kad intervences aģentūras glabāta olīveļļa ir pārdota eksportam, šī eļļa ir jāizved piecu mēnešu laikā pēc pārdošanas mēneša; tā kā pieredze rāda, ka attiecībā uz atsevišķiem galamērķiem eksportētājiem ir grūtības ievērot šo laika limitu; tā kā šis laika limits būtu jāpagarina par laiku, kas vajadzīgs, lai izvedumus varētu veikt pienācīgi; tā kā pašlaik eksporta kompensācijas nevar piešķirt attiecībā uz neapstrādātām eļļām; tā kā, lai nodrošinātu, ka pārdevumi eksportam tiek pārvaldīti pienācīgi, būtu jāparedz, ka eļļas, kas pārdotas pastāvīgās izsolēs, eksportē tā, ka tās var izmantot pārtikā; tā kā gadījumā, kad izved intervences aģentūru pārdotu olīveļļu, pastāv risks, ka šāda eļļa spekulatīvos nolūkos varētu būt sajaukta ar neapstrādātu eļļu; tā kā, lai to novērstu, Regulas (EEK) Nr. 2690/77 1. panta 2. punkts būtu jāgroza, paredzot, ka intervences aģentūru eļļas var jaukt vienīgi ar pārtikā izmantojamu eļļu; tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2960/77 1. panta 2. punktu aizstāj ar šo: "2. Gadījumā, kad eļļa pārdota eksportam, šī eļļa ir jāizved sešu mēnešu laikā pēc pārdošanas mēneša bez tālākas apstrādes vai pēc tam, kad ir veikts viens no šādiem procesiem: a) rafinēšana; b) iesaiņošana tiešajā iepakojumā, norādot saturu. Visos gadījumos eksportētajai eļļai ir jābūt tādai, ka to var tieši izmantot pārtikā. To var jaukt ar citām pārtikā izmantojamām olīveļļām." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 9. jūlijā Komisijas vārdā - Komisijas loceklis Poul DALSAGER 1 OV 172, 30.9.1966., 3025./66. lpp. 2 OV L 162, 12.6.1982., 6. lpp. 3 OV L 348, 30.12.1977., 46. lpp. 4 OV L 363, 31.12.1980., 49. lpp.
Oficiālais Vēstnesis L 215 , 23/07/1982 Lpp. 0003 - 0004

Speciālizdevums somu valodā: Nodaļa 3 Sējums 15 Lpp. 0113

Speciālizdevums spāņu valodā: Nodaļa 03 Sējums 25 Lpp. 0326

Speciālizdevums zviedru valodā: Nodaļa 3 Sējums 15 Lpp. 0113

Speciālizdevums portugāļu valodā Nodaļa 03 Sējums 25 Lpp. 0326



Padomes Regula (EEK) Nr. 1981/82 (1982. gada 19. jūlijs), ar ko izveido to Kopienas reģionu sarakstu, kuros atbalstu apiņu ražošanai piešķir vienīgi atzītām ražotāju grupām EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar 1979. gada Pievienošanās aktu, un jo īpaši tās 12. panta 4. punktu, ņemot vērā Komisijas priekšlikumu, tā kā Regulas (EEK) Nr. 1696/71 12. pantā paredzēta iespēja konkrētos Kopienas reģionos piešķirt ražošanas atbalstu vienīgi tām atzītajām ražotāju grupām, kuras var nodrošināt to, ka to locekļi saņem taisnīgus ienākumus, un nodrošināt racionālu piegādes vadību; tā kā, pamatojoties uz attiecīgo dalībvalstu paziņojumiem, jāizveido to reģionu saraksts, kuri atbilst šiem nosacījumiem; tā kā minētais reģionu saraksts izveidots ar Padomes Regulu (EEK) Nr. 593/79 [2]; tā kā, kopš stājās spēkā Regula (EEK) Nr. 593/79, tās informācijas pārbaude, kuru sniedza Apvienotā Karaliste, konstatēts, ka no 1982. gada ražas novākšanas šiem nosacījumiem atbilst jauns reģions; tā kā tādēļ jāizdara labojumi to reģionu sarakstā, kuros atbalstu apiņu ražošanai piešķir vienīgi atzītām ražotāju apvienībām; tā kā, lai to izdarītu, un skaidrības labad Regula (EEK) Nr. 593/79 būtu jāaizstāj ar šo regulu, IR PIEŅĒMUSI ŠO REGULU. 1. pants To Kopienas reģionu saraksts, kuros vienīgi atzītas apiņu ražotāju grupas ir tiesīgas saņemt Regulas (EEK) Nr. 1696/71 12. pantā paredzēto ražošanas atbalstu, ir iekļauts pielikumā. Šis saraksts ir spēkā no 1981. gada ražas attiecībā uz visiem norādītajiem reģioniem, izņemot Angliju, attiecībā uz kuru tas ir spēkā no 1982. gada ražas. 2. pants Ar šo atceļ Regulu (EEK) Nr. 593/79. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 19. jūlijā Padomes vārdā — priekšsēdētājs B. Westh [1] OV L 175, 4.8.1971., 1. lpp. [2] OV L 78, 30.3.1979., 7. lpp. -------------------------------------------------- PIELIKUMS Reģionu saraksts Bavārija Bādene-Virtemberga Reinzeme-Pfalca Īrija Elzasa Anglija --------------------------------------------------
Oficiālais Vēstnesis L 228 , 04/08/1982 Lpp. 0005 - 0005

Speciālizdevums somu valodā: Nodaļa 1 Sējums 2 Lpp. 0023

Speciālizdevums spāņu valodā: Nodaļa 01 Sējums 3 Lpp. 0223

Speciālizdevums zviedru valodā: Nodaļa 1 Sējums 2 Lpp. 0023

Speciālizdevums portugāļu valodā Nodaļa 01 Sējums 3 Lpp. 0223



Padomes Regula (EOTK, EEK, Euratom) Nr. 2152/82 (1982. gada 28. jūlijs), ar kuru groza Regulu (Euratom, EOTK, EEK) Nr. 549/69, ar ko nosaka Eiropas Kopienu ierēdņu un citu darbinieku kategorijas, uz kurām attiecas Protokola par privilēģijām un imunitāti Eiropas Kopienās 12. pants, 13. panta otrā daļa un 14. pants EIROPAS KOPIENU PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, un jo īpaši tā 28. panta pirmo daļu, ņemot vērā Protokolu par privilēģijām un imunitāti Eiropas Kopienās, un jo īpaši tā 16. un 22. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā Regula (Euratom, EOTK, EEK) Nr. 549/69 [2], kurā jaunākie grozījumi izdarīti ar Regulu (EOTK, EEK, Euratom) Nr. 1545/73 [3], būtu jāgroza, lai ņemtu vērā Padomes Regulu (EOTK, EEK, Euratom) Nr. 2150/82 (1982. gada 28. jūlijs), kas sakarā ar Grieķijas Republikas pievienošanos ievieš īpašus un pagaidu pasākumus, kuri piemērojami Eiropas Kopienu ierēdņu darba pārtraukšanai [4], IR PIEŅĒMUSI ŠO REGULU. 1. pants Regulas (Euratom, EOTK, EEK) Nr. 549/69 2. pantam pievieno šādu h) apakšpunktu: "h) personām, kam ir tiesības uz pabalstu, kurš paredzēts darba pārtraukšanas gadījumā saskaņā ar Regulas (EOTK, EEK, Euratom) Nr. 2150/82 2. pantu." . 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no laika, kad stājas spēkā Regula (EOTK, EEK, Euratom) Nr. 2150/82. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 28. jūlijā Padomes vārdā — priekšsēdētājs O. Møller [1] OV C 182, 19.7.1982., 127. lpp. [2] OV L 74, 27.3.1969., 1. lpp. [3] OV L 155, 11.6.1973., 7. lpp. [4] OV L 228, 4.8.1982., 1. lpp. --------------------------------------------------
Oficiālais Vēstnesis L 273 , 23/09/1982 Lpp. 0033 - 0034

Speciālizdevums spāņu valodā: Nodaļa 03 Sējums 26 Lpp. 0067

Speciālizdevums portugāļu valodā Nodaļa 03 Sējums 26 Lpp. 0067

Speciālizdevums somu valodā: Nodaļa 3 Sējums 15 Lpp. 0150

Speciālizdevums zviedru valodā: Nodaļa 3 Sējums 15 Lpp. 0150



Komisijas Regula (EEK) Nr. 2556/82 (1982. gada 22. septembris), ar kuru astoto reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1183/82 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 2415/82 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumu groza šādi. Izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādus dienestus: Importētāja valsts | Izsludinātājs dienests | Alžīrija | Office régional du lait et des produits laitiers de l'Est (ORELAIT) Annaba Route d'El Hadjar Algeria Office régional du lait et des produits laitiers de l'Ouest (OROLAIT) 87 Avenue de l'Anp Es Senia/Oran Algeria | Sīrija | THAMECO-AFIF Jsir El Abiad Building P. O. Box 976 Damascus-Syria | 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 22. septembrī Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 140, 20.5.1982., 1. lpp. [3] OV L 272, 26.9.1981., 25. lpp. [4] OV L 258, 4.9.1982., 5. lpp. --------------------------------------------------